Трилогияла, төп героиня Нурияның география уҡытыусыһы булыуына, уның сәйәхәттәргә күп йөрөүенә, шулай уҡ астрономия уҡытыуына ла бәйле, бик күп ғилми-популяр характерҙағы мәғлүмәттәр, күк есемдәре һәм уларҙың, мәҫәлән, Галлей кометаһының Ер тормошона яһаған һәләкәтле йоғонтоһо, Украиналағы мең гектар майҙандағы «Таш ҡәберҙәр» тигән тәбиғәт ҡурсаулығы, ундағы петрофлигтарҙың башҡорттарҙың боронғо тамғаларын хәтерләтеүе, ҡәҙимге башҡорт ерҙәрендә аҡҡан Оло һатҡы йылғаһында XIX быуатта ҡоролған боронғо плотина хасил иткән атаҡлы шарлауыҡ ҡеүәтенә эшләгән завод, бронза быуаты цивилизацияһы үрнәге булған Тәгәрмәсҡала – Арҡайым хаҡында хыял һәм ысынбарлыҡ ҡатнашмаһынан туҡылған күләмле тасуирлама, радио-газета хәбәрҙәре хаҡында фекер алышыуҙар, шулай уҡ художник Кәбирҙең картиналары күргәҙмәһенә бәйле рәсем сәнғәте, атаҡлы рәссамдарҙың мәшһүр картиналары, уларҙың яҙылыу тарихы, грек мифологияһы образдарының һынланыш үҙенсәлектәре, бөйөк аҡыл эйәләренең фекерҙәрен ситуацияға бәйләнешле килтереп ялғау, уҡылған китаптар, тыңланған музыка хаҡында уй-хистәр, тәьҫораттар менән бүлешеү, һуғыштан миктәгән илдең күтәрелеп, нығынып килеүен күрһәтеүсе геройҙарҙың тормош-көнкүрешенә ингән яңынан-яңы магнитофон, фотоаппарат һымаҡ ҡулланылыш тауарҙары, артабан иһә XXI быуат атрибуттары компьютер, интернет селтәре, кеҫә телефоны һ.б. хаҡында юл айҡан сюжет һыҙығына бәйләнешле телгә алыуҙар, халыҡ телендә йөрөгән бөткөһөҙ лаҡаптар, көләмәстәр, ҡушаматтар, ер-һыуға, ата-олатайҙарҙың үткәненә бәйле тарихтар, шәжәрә-риүәйәттәр, мәҡәл-әйтемдәр, донъя халыҡтары ижадынан булған ифрат ҡыҙыҡлы һәм ғибрәтле легендаларҙы, сәнғәт гәүһәрҙәрен геройҙар яҙмышына бәйле оҫта үреп биреү – былар барыһы ла хикәйәләү офоҡтарын киңәйтеп ебәрә, йөкмәткене байыта, яҙыусының тел-стиль маһирлығын күрһәтә, шул осор тормош-көнкүрешен сағыу итеп бөтә тулылығында күҙ алдына баҫтырырға ярҙам итә.
В трилогии Гульнур Якуповой – целая эпоха, где читатель пройдет по мосткам, соединяющим древнейшие времена, мифы и кладезь народного творчества с современной действительностью, совершит путешествие во времени, побывает в разных уголках земли, поговорит о звездах...